SET ปิดเช้าวูบ 12จุด หลัง”ดาวน์โจนส์”ดิ่ง 350จุด วิตกเศรษฐกิจโลกชะลอตัว ฟากเอเชียแดงยกแผง
SET ปิดเช้าวูบ 12จุด หลัง"ดาวน์โจนส์"ดิ่ง 350จุด วิตกเศรษฐกิจโลกชะลอตัว ฟากเอเชียแดงยกแผง โดยดัชนีปิดเช้านี้ปิดที่ระดับ 1,589.19 จุด ลดลง 11.93 จุด หรือ 0.75% มูลค่าการซื้อขาย 1.67 หมื่นลบ. 
20 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (20 ธ.ค.61) ที่ระดับ 1,589.19 จุด ลดลง 11.93 จุด หรือ 0.75% มูลค่าการซื้อขาย 1.67 หมื่นลบ. ขณะที่ดัชนีอุตสาหกรรมดาวโจนส์ เมื่อคืนนี้ (19 ธ.ค.61) ปิดที่ระดับ 23,323.66 จุด ปรับตัวลดลง 351.98 จุด หรือ 1.49%
10 หุ้นกดดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวลงตามตลาดต่างประเทศ เนื่องจากังวลเศรษฐกิจโลกชะลอตัว และคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) ปรับขึ้นอัตราดอกเบี้ย 0.25% สู่ระดับ 2.25-2.50% และปรับลดคาดการณ์อัตราการขยายตัวทางเศรษฐกิจ (จีดีพี) ของสหรัฐในปี 62 มาที่ 2.3% พร้อมคาดว่าในเดือน ม.ค.62 IMF จะปรับลดคาดการณ์จีพีพีสหรัฐใปนี 62 ลงจาก 2.5% ที่เคยคาดการณ์ไว้ในเดือน ต.ค.61
ทั้งนี้ ภาวะเศรษฐกิจของสหรัฐได้รับผลกระทบจาดสงครามการค้าสหรัฐ-จีน รวมทั้งการปรับขึ้นดอกเบี้ยทำให้ต้นทุนการเงินของผู้ประกอบการสูงขึ้น โดยวานนี้ตลาดหุ้นดาวน์โจนส์ปรับขึ้น 300 จุดและปรับลง 300 จุด แกว่งตัวมากกว่า 500 จุดซึ่งมองว่ามากเกินไป และเป็นสัญญาณว่าตลาดหุ้นกำลังเข้าสู่ภาวะตลาดหมี
ขณะที่ตลาดหุ้นไทยในช่วงบ่ายคาดว่ายังเคลื่อนไหวในแดนลบ ให้แนวรับที่ 1,580 จุด แนวต้านที่ 1,594 จุด วอลุ่มซื้อขายไม่มาก แนะจับตาหากหลุดระดับ 1,580 จุดอาจมีแรงขายออกมามากขึ้น
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP   มูลค่าการซื้อขาย 926.91 ล้านบาท ปิดที่ 116.50 บาท  ลดลง  1.50 บาท
KBANK     มูลค่าการซื้อขาย  868.90 ล้านบาท ปิดที่  185.50 บาท  ลดลง  3 บาท
TQM     มูลค่าการซื้อขาย  842.87 ล้านบาท ปิดที่  21.90 บาท  ลดลง  1.10 บาท
PTT   มูลค่าการซื้อขาย    800.66 ล้านบาท ปิดที่  47 บาท  ราคาไม่เปลี่ยนแปลง
PTTGC      มูลค่าการซื้อขาย   632.89 ล้านบาท ปิดที่ 72.25 บาท  เพิ่มขึ้น  0.25 บาท
ตลาดหุ้นเอเชีย ณ เวลา 12.58 น.
